Vámosoroszi a Szatmári-Síkságon, Nyíregyházától mintegy 94 km távolságra található. A Szamosközben fekvő település a környékbeli falvakhoz hasonlóan, középkori eredetű, első írásos említése 1324-ből való. Az első birtokos, Kölcsey Dénes fia, János engedélyt kapott arra, hogy a Tapolnok¬patakon hidat építsen és vámot szedjen. Így Vámosoroszi a középkorban virágzó vámszedőhely volt. A falu két házsora a Tapolnok partján húzódik. A központban állt a középkori templom, a paplak, az iskola, a szárazmalom és a kúria. Népi építészetének híres emléke a szárazmalom, ma Szentendrén a Szabadtéri Néprajzi Múzeumban tekinthető meg.

A XV. sz-ban épült református templom a falu közepén magasodik. A késő gótikus templom eltér a többi egykorú szatmári templomtól. Az egyhajós, homlokzati tornyos műemléktemplomban a középkori, naiv festményeknek tetsző festett falképek, a XVIII. sz-i festett fal mennyezet és karzat, szentély keskeny bordás hálóboltozata meg ejtően szép látvány nyújtanak.

Vámosoroszi ideális nyaralóhely a csendes nyugodt, jó levegőjű falusi környezetre vágyók számára.